title: Compleganza de recepción
text: A compleganza de recepción ye una d'as partz d'un torrent que tién forma conica pareixita a la que tenerba un envasador tallato por a mitat u tamién un antigo circo glacial. Ye d'on o torrent replega as auguas quan pleve. Tien fuertes pendients, por lo que pueden formar-se-ie grans eslices u lurtes.
  
  En bells casos pueden haber-ie tarteras, gleras y cheleras rocosas. En atros casos bell esliz de grans proporcions en una ladera puet fer que se faiga una compleganza de recepción d'un nuevo torrent, como se desvinió en Mont Safor, en o sud d'a provincia de Valencia.
  
  Arias pirenencas con torrents como a imachen as laderas con més nieu acumulata se troban enta o nord-este, ye dicir dica a versant de sotavento. Por o contrario, en as laderas de barlovento a puyata d'aire més seco y calient (u menos frido) impide u limita l'acumulación de chelo. Tamién ye important a incidencia de rayos solars (versants de solana y paco) porque os rayos solars explican encara més, a diferent cantidat de nieu en as dos laderas: como ye una foto adrezata enta o sur, l'ueste queda a la dreita y la nieu s'acumula en este costato porque i inciden os rayos solars muito menos tiempo de día.
  
  Torrents